Cuenca
        
         (provins i Spania)
Store norske leksikon,Geografi,Verdens geografi,Europa,Spanias geografi
Cuenca er en del av den autonome regionen Castilla-La Mancha. Provinsens areal er 17 140 kvadratkilometer. Innbyggertallet er 218 000 (2012). Hovedstaden er Cuenca.
Til størstedelen er provinsen et sletteland (meseta). Den nordøstlige delen domineres av fjellkjeden Serranía de Cuenca, med topper på over 1500 meter. Elvene Tajo og Júcar har gravd dype daler ned i kalksteinsplatået, som kalles La ciudad encantada.Beitemark dekker ca. 3/4 av arealet, og oppdrett av sauer og geiter har tradisjonelt vært en av hovednæringene. Det dyrkes korn (hvete, bygg), druer og safran. Skogbruket er betydelig. Les mer i Store norske leksikon Spanias geografi